
Oni bi da štede na nama! 


Verovatno najnepopularniji političar 
u Srbiji, dosledni zastupnik interesa 
imperijalističkih sila i domaćih ka- 
pitalista, Mlađan Dinkić, dobio je od 
Aleksandra Vučića zadatak da obave- 
sti javnost o ekonomskim namerama 
ove vlade i da nas upozna sa „mera- 
ma za stabilizaciju državnog budžeta i 
reformu javnog sektora“. 

Tek onako usput nas obaveštavajući o 
činjenici da javni dug Srbije trenutno 
iznosi čak 18,9 milijardi evra, loš mu- 
zičar i još lošiji ekonomista nas je 
informisao da „neće biti zamrzavanja 
visine plata i penzija“. Potkrepio je to 
tvrdnjom da će ove godine uslediti 
uvećanje od čitavih 0,5 (!) posto, dok 
se za 2014. planira jedno povećanje od 
grandioznih 0,5 (!) posto, a u oktobru 
naredne godine vlada će „odrešiti ke- 
su“ na veliko i povećati zarade za čitav 
jedan (1) procenat. Svakome razum- 
nom je jasno da ovakva ,,povećanja“ 
efektivno značene samo ,,zamrzavanje“ 


plata i penzija, u smislu održavanja na 
praktično istom nivou, već, uzimajući 
u obzir inflaciju, i direktno smanjivanje 
istih u narednom periodu. 

Zloslutni ton njegovog nastupa je 
dodatno pojačan tvrdnjom da je pro- 
gramom mera za reformu javnog 
sektora predviđeno da do 30. juna na- 
redne godine bude rešen status 179 
preduzeća u restrukturiranju, koja za- 
pošljavaju 54.000 radnika. Vrlo dobro 
znamo na šta se svode njihova rešenja: 
na pljačkašku privatizaciju i otpuštanja 
radnika, tako da je nelagoda u pogledu 
ovih najava sasvim opravdana. 

Ovo što se dešava ne tiče se samo rad- 
nika u Srbiji. „Меге štednje“, usled 
globalne kapitalističke krize, gazde po 
definiciji organizuju tako da najveću 
štetu snosi radnička klasa, dok se 
njihovo bogatstvo uvećava. Od Grčke 
do Španije, od Istanbula do Rija - na- 
rod masovno počinje da shvata tu 
prevaru i svojim protestima i borbama 



dovodi u pitanje sistem koji takve laži 
i prevare omogućava. Pritisak „mera 
štednje“ svakoga dana sve jače pritiska 
i radnike u Srbiji, tako da je pitanje 
trenutka kada će se i radnička klasa 
ovog dela Balkana pridružiti borbi 
koja se rasplamsava širom sveta. 


Štrajk putara 

Radnici putarskih firmi najavljuju 
da će 26. juna početi generalni štra- 
jk, koji će biti održan u celoj Srbiji, 
a ne samo u Beogradu, ukoliko 
vlada ne prihvati njihove zahteve. 
Oni zahtevaju da se isplate zaostala 
dugovanja koja iznose 9,7 milijardi 
dinara, da se do kraja ove godine 
obezbedi dodatnih osam milijardi u 
budžetu i da se vrati rešenje prema 
kojem se putna privreda finansira 
od akciza na prodato gorivo. U 
Srbiji postoje 24 putarske firme sa 
10.000 zaposlenih, a ukupan broj 
zaposlenih u putnoj privredi je 
15.000 ljudi. 


Deca rade kao robovi 

Zbog siromaštva je sve više dece 
prinuđeno da radi i najteže fizičke 
poslove - beru voće i povrće, hrane 
stoku, pomažu na njivi i u kući, 
često samo za stan i prenoćište. Bi- 
lo je i slučajeva da deca odrastaju 
po šumama ili da odmalena rade 
u bogatim porodicama kao sluge. 
Roditelji ne mogu da ih prehrane, pa 
moraju da se snalaze. U šabačkom 
kraju, kad počne sezona, odgajivači 
voća i povrća angažuju decu za 
berbu, pa ona često izostaju iz škole. 
U tamošnjem Centru za socijalni 
rad, međutim, ovo ne vide kao 
problem. 


Skuplje takse u Nišu 

Republičke takse za izdavanje 
i overu najneophodnijih do- 
kumenata u niškoj Gradskoj 
upravi poskupele su za nešto 
više od 10 odsto. Odlukom 
vlade Republike Srbije, a na 
predlog Ministarstva finansi- 
ja uvećane su republičke 
administrativne takse. Po- 
skupele su i takse u Upravi 
za imovinu i inspekcijske 
poslove, u Upravi za privre- 
du, ali i u Upravi za planira- 
nje i izgradnju. Poskupelo je 
takođe i izdavanje uverenja o 
slobodnom bračnom stanju. 

(G. K. Česterton) 


“LUDI LJUDI SU 0NI K0JI SU IZGUBILI SVE 0SIM RAZUMA.” 









Preporučujemo film 


ZAGREBIDUBUE k 

Princip terorista, 
Ferdinand heroj? 


Naredne godine obeležava se 
100 godina od početka jednog 
od najkrvavijih sukoba u istoriji 
čovečanstva - Prvog svetskog 
rata. Sukob imperijalista, koji 
je čovečanstvo koštao preko 
16 miliona mrtvih i preko 20 
miliona ranjenih i povređenih, 
počeo je, kao i svi ratovi, da bi se 
zadovoljile imperijalne pretenzi- 
je kapitalista. 

Međutim, kao rezultat tog rata 
smo dobili i neke od najsvetlijih 
momenata u istoriji civilizacije, 
kakva je npr. ruska ili nemačka 
revolucija, obe ugušene što 
boljševičkom birokratijom što 
fašističkom reakcijom. Pored to- 
ga, jugoslovenski narod, koji je 
mnogo stradao tokom rata, us- 
peo je da se oslobodi velike bede 
- Austrougarske monarhije, ali je 
tu bedu odmah zamenila nova:, 
velikosrpska monarhistička Kra- 
ljevina SHS, odnosno Kraljevina 
Jugoslavija. 

Povod za izbijanje rata bio 
je atentat organizovan od 

Daliste 
znali q 

...da je prvi vlasnik kom- 
panije Marlboro umro od 
raka pluća? 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


strane pripadnika „Mlade 
Bosne“, u najboljoj tradiciji ti- 
ranoubistva, na austrougarskog 
prestolonaslednika Franju Fer- 
dinanda. U Direktnoj akciji smo 
ranije pisali o karakteru „Mlade 
Bosne“, ukazujuči na anarhisti- 
čke i jugoslovenske sentimente 
koji su gajili njeni pripadnici. 

U sklopu sveopšte istorijske 
revizije - koja se odvija ne 
samo kod nas i ne samo glede 
dešavanja iz Drugog svetskog 
rata, več predstavlja globalni 
fenomen - ne čudi informacija 
da se u organizaciji „velikih 
sila“ za narednu godinu u 
Bosni i Hercegovini pripre- 
ma obeležavanje godišnjice 
otpočinjanja rata koja če za 
cilj imati kriminalizovanje 
mladobosanaca, i povezivanje 
njihovog delovanja sa mrakom 
nedavnog rata u Bosni. 

Direktna akcija će u narednom 
periodu pratiti i obaveštavati 
o daljim pokušajima istorijske 
revizije, aktivno se uključujući 
u oponiranje takvim namera- 
ma i pozivajući da se ne dopu- 
ste takvi pokušaji. Pružaćemo 
informacije koje će dati dopri- 
nos sprečavanju nacionalisti- 
čke rekuperacije „Mlade Bosne“ 
od strane srpskih nacionali- 
sta, koji su se do sada jedini 
osetili pozvani da reaguju, ali 
istovremeno stavljajući na svo- 
je mesto austrougarske aveti. 
U svakom slučaju, očigledno je 
da će sene mladobosanaca još 
dugo „hoditi po Beču, lutati po 
dvorovima i plašiti gospodu“. 


Sleeping Dogs (19771 

Na Novom 

Zelandu država 
tone u fašizam 
kao odgovor na 
masovne štrajkove 
i radničke borbe, a 
kao odgovor na to 
nastaje je levičarska 
gerila. Film prati 
nezainteresovanog 
pojedinca koji biva bačen u središte 
zbivanja. Možda se ti ne interesuješ za 
politiku, ali budi siguran da se politika 
interesuje za tebe. 



La Classe Operaiavain 
Paradiso (1971) 



r: Elio Petri - 
Nakon što mu 
mašina u fabrici 
odseče prst radnik 
naprasno postaje 
svestan otuđenja, 
eksploatacije i 
besmisla sveta 
u kome živi. U 
međuvremenu 
uprava fabrike 
pokušava da natera radnike da rade 
brže, kako bi proizveli više, u fabrici 
žuti sindikat preti štrajkom, a studenti 
propovedaju revoluciju. 


LA CLASSE OPERAIA 
VAIN PARADISO 


JFK (1991) 



r: Oliver Stone 

- Dosta detaljan 
prikaz istrage o 
atentatu na Džona 
Kenedija koju je 
1966, tri godine 
posle Kenedijeve 
smrti pokrenuo 
Džim Gerison, ok- 
ružni tužilac iz Nju 
Orleansa. On je 
uočio mnoge nedoslednosti u prvobit- 
noj istrazi, doveo u pitanje zvaničnu 
priču po kojoj je atentator delovao 
sam i na svoju ruku, i malo po malo 
uspeo da razotkrije džinovsku zaveru u 
kojoj su učestvovali funkcioneri CIA i 
vlasnici vojno-industrijskog kompleksa. 
Zasnovano na istinitim događajima. 

Direktnu akciju možete nabaviti na sledeđm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

Sabotaža je oblik borbe, ne kriminal! 


Organizacija ANTIFA Niš podržala radnike 
kragujevačkog FIAT-a (preuzeto sa bloga 
„Pomaže Blog") 


Svi smo u prethodne dve nedelje 
slušali na mejnstrim medijima, po 
deset puta na dan, o „vandalskim” 
ispadima u FIAT-ovom postrojenju 
u Kragujevcu. Buržoaske novinar- 
štine su se utrkivale ko će više da 
se uvuče gazdama u dupe i napiše 
što ljigaviji tekst o „varvarima” koji 
uništavaju automobile tek spuštene 
sa trake, o sabotaži kao kriminalnoj 
radnji, o jadnim investitorima koji 
zapravo žele da svima bude dobro i 
propalu fabriku vrate na noge itd. 

Malo ko se usudio da kaže nešto 
u odbranu radnika kojima je ve- 
rovatno više dozlogrdilo da ih za- 
vlače za zakasnele plate, da ih sin- 
dikat stalno umiruje i „ispaljuje”, 
da se osećaju malim i jadnim što 
nemaju za majonez uz paštetu dok 
im se šefovi i gazde (kako domaći 


tako i strani) šepure u odelima od po 
hiljadu evra. 

Borbena ANTIFA grupa iz Niša želela 
je da da do znanja radnicima FIAT-a da 
podržava njihov način borbe za svoja 
prava. Naime, transparent dužine oko 
5m, sa tekstom: SABOTAŽA - OBLIK 
BORBE, NE KRIMINAL! ANTIFA 
UZ RADNIKE FIAT-a (KG)!, pono- 
sno stoji na jednom niškom nadvožnja- 
ku. Da naglasimo i to da se prilikom 
postavljanja banera više automobila 
oglasilo sirenom u znak odobravanja i 
saglasnosti sa pomenutim tekstom. 
„Ovo je ništa u poređenju sa lavov- 
skim potezom koji su gnevni radnici 
FIAT-a uradili, ali smo jednostavno 
želeli da ih nekako podržimo. Voleli 
bismo da ova akcija solidarnosti stig- 
ne do njih, da znaju da nisu sami”, re- 
kao je niški antifašista i pozvao učmalo 


radništvo da odjebe korumpirane 
sindikate i krene u borbu za svoja 
prava po ugledu na kolege iz 
Kragujevca. „Udarite gazdu tamo 
gde ga najviše boli - U PROFIT!”- 
nadovezala se na to drugarica iz ove 
neformalne antifašističke grupe. 
Nadamo se da je ovo tek početak i 
da će ova akcija Kragujevčana dati 
snagu radnicima i radnicama u 
drugim gradovima i fabrikama da 
načine slične hrabre korake i istupe 
protiv nepravde. 



fcl, 


Meflunarodni danl akcije protiv 
otpuštanja i nezaposienosti! 


Kapitalističko pravilo „proširi 
se ili propadm 1 i aktuelna kriza 
razotkrivaju sistem koji sve češće 
očajnički usmerava svoje napade 
na radničku klasu. Širom sveta 
svedoci smo masovnih otpuštanja 
i mera ,,štednje“ usmerenih protiv 
nezaposlenih i siromašnih, dodatne 
liberalizacije tržišta rada, razbijanja 
sindikata, otpuštanja sindikalnih 
aktivista, itd. 

Ovo se više ne može trpeti. Potrebne 
su nam direktne akcije, propaganda 
i solidarnost koje ćemo organizova- 
ti i realizovati našim sopstvenim 
snagama. Upravo će zbog toga 
Međunardono udruženje radnika 
i radnica (MUR) od ponedeljka 
17. juna do 24. juna organizovati 
međunarodne dane akcije protiv 
smanjivanja broja radnih mesta, 
otpuštanja i za podršku borbi 


nezaposlenih radnika! 

Sekcije i prijatelji MUR-a će se 
fokusirati na lokalne probleme i 
pitanja, a takođe i na hitne akcije 
solidarnosti sa radnicima koji su 
trenutno angažovani u borbama u 
multinacionalnim kompanijama. 
Pomenućemo da su sindikati 
španskog CNT- AIT pozvali na 
podršku borbi protiv otpuštanja u 
kompaniji Alstom Wind i protiv 
otpuštanja jednog radnika u 
firmi Capgemini u Esimo metal - 
Gestamp. 

Za razliku od reformističkih sin- 
dikata, MUR odbija da bude in- 
tegrisan u kapitalistički sistem koji 
čini temelj patnje i bede radničke 
klase. Međunarodno udruženje rad- 
nika i radnica osnovano je pre 90 
godina, a na osnivačkom kongresu u 
Berlinu 1922. usvojena je rezolucija 


protiv nezaposlenosti, koja je već ta- 
da korišćena od strane kapitalista da 
bi se razjedinjavala radnička klasa. 
Tada je zaključeno da problemi 
ne mogu biti rešeni u okviru ka- 
pitalističkog sistema, no da bi se 
povećala zaposlenost predloženo 
je skraćenje radnog vremena. Na 
kongresu MUR-a u Liježu 1928. 
pokrenuta je svetska kampanja za 
šestočasovni radni dan. 

Kapitalizam je sistem koji uvek i iz- 
nova proizvodi krizu, nezaposlenost, 
ratove i eksploataciju. Zato apeluje- 
mo da se što pre uloži trud i en- 
tuzijazam u borbi protiv rezanja 
radnih mesta i otpuštanja, te da se 
pruži solidarnost i pomoć borbi 
nezaposlenih! 

Oslo, 15. jun - 2013. 

Anarhosindikalistički pozdrav, 
Sekretarijat MUR-a 






U Sao Paolu i nekoliko drugih gradova u Brazilu 
tokom poslednjih nekoliko dana izbilo je više 
žestokih demonstracija zbog velikih troškova 
Svetskog prvenstva u fudbalu, koji iznose 
15 milijardi dolara. Brojne radnje i banke su 
obijene i polupane. Privedeno je nekoliko stoti- 
na ljudi, a povređeno više od 100 demonstranata 
i policajaca. Proteste u Sao Paolu, koji su poče- 
li prošle sedmice, organizovao je „Pokret za 
besplatni prevoz”, koji se protivi nedavnom 
povećanju cene karte za autobus, metro i voz sa 
1.50 na 1.60 dolara i traži besplatan prevoz za 
studente. Protesti su održani i u gradu Porto 
Alegre, gde su privedena 23 čoveka a sedam ih je 
povređeno. Demonstranti su tokom noći palili 
smeće na ulicama, razbijali prozore na izlozima 
prodavnica i ispisivali grafite po autobusima i 
metro stanicama. U Rio de Žaneiru demonstran- 
ti su posle nekoliko sati uglavnom mirnog marša, 
ušli u zgradu skupštine. Kako se navodi, policija 
u opremi za razbijanje demonstracija sprečila je 
okupljene da zapale zgradu. Kao i prethodnih 
dana, na ulicama gradova Brazila policija je 
koristila suzavac, gumene metke i palice. 

Policija je rasterala i oko 3.000 demonstranata 
koji su pokušali da se okupe kod stadiona „Ма- 
rakana”, uoči utakmice Kupa konfederacija. 
„Nije me briga za svetsko prvenstvo, treba mi da 
se obrazujem i da mogu da se lečim”, uzvikivali 
su demonstranti. Neki su pružali pasivni otpor 
ležeći na ulici, a drugi su ulazili u direktne okrša- 


je s policijom. Privedena su i tri novinara, od 
kojih su dvojica optužena za ometanje policije, 
ali su kasnije pušteni na slobodu. Treći novinar 
je optužen za „formiranje kriminalne bande” 
i „nanošenje štete imovini” i još je u pritvoru. 
Na jednom od brojnih video snimaka iz Brazila 
koji su preko interneta ovih dana obišli svet 
vidi se i demonstrant koji se, obučen u kostim 
Spajdermena, bori s policijom. 

Nastavak sukoba u Turskoj 

Interventne jedinice turske policije su 15. juna 
upale u protestni kamp u parku Gezi i vodenim 
topovima, suzavcem i gumenim mecima protera- 
le demonstrante, koji su ubrzo potom podigli 
barikade na brojnim sporednim ulicama gde su 
izbili novi sukobi. Kada se pročula vest da polici- 
ja ulazi u park Gezi, hiljade stanovnika Istanbula 
odmah je izašlo na ulice i krenulo prema trgu 
Taksim. Ali kordoni policije su već bili postavlje- 
ni na svim prilazima Taksimu. Žestoki sukobi 
izbili su u blizini metro stanice Fikirtepe, kao 
i na prostoru Siraselvilera gde je policija napala 
demonstrante suzavcem i vodenim topovima ka- 
ko bi ih sprečila da dođu do Taksima. 

Više ljudi je uhapšeno ovih dana u nizu policij- 
skih upada u stanove članova levičarskih or- 
ganizacija u Istanbulu i Ankari. Policija je u Is- 
tanbulu napala radnike u štrajku koji su izašli na 
ulice u znak podrške antivladinim protestima i 
protiv policijske brutalnosti. 


Štrajk u Grčkoj zbog gašenja javne 
televizije 

Radnici u Grčkoj organizovali su opšti štrajk 
u znak protesta protiv odluke grčke vlade da 
„zbog gubitaka u poslovanju” prekine emitovanje 
programa grčke javne televizije ERT. U Atini se 
prošlog četvrtka okupilo oko 10.000 ljudi na poziv 
sindikata privatnog i javnog sektora ispred zgrade 
ERT-a. U Solunu je 2.000 ljudi protestovalo is- 
pred sedišta ЕТЗ, jedne od pet stanica u vlasni- 
štvu audiovizuelnog koncerna ERT-a. Sindikat 
novinara u Atini je pozvao svoje članove da stupe 
u štrajk bez ograničenja „kako bi se sprečilo da 
komercijalna uredništva elektronskih medija 
umesto informativnih programa u etar šalju re- 
prize humorističkih serija i sapunica”. Kao što se 
i moglo očekivati, Evropska komisija u Briselu 
je indirektno podržala ovaj kriminalni potez 
grčke vlade, izjavivši da je odluka o zatvaranju 
ERT-a „nezavisna odluka grčke vlade”. Vlada je 
svoju odluku o gašenju javne televizije nazvala 
„privremenom merom pre nego što se opet počne 
s emitovanjem programa u smanjenom obimu”. 
Nova grčka televizija bi se, navodno, zvala Nerit 
S.A. i u svom radu bi bila „nezavisna od države”. 
Rad bi trebalo da počne krajem avgusta, ali sa 
samo 1.200 zaposlenih umesto sadašnjih 2.660. 

U ponedeljak uveče, grčko Državno veće, 
najviši upravni sud u zemlji, privremeno je 
poništilo odluku vlade o zatvaranju javne 
radiotelevizije. 


Centar za liberterske studije predstavlja: 

Karl Marks: Najamni rad i kapital, 
Predgovor Prilogu kritike političke 
ekonomije 

„Tvrđenje da su interesi kapitala i interesi radnika 
isti, znači samo to da su kapital i najamni rad dve 
strane jednog istog odnosa. Dokle je najamni radnik 
najamni radnik, njegova sudbina zavisi od kapitala. 
To je ta mnogohvaljena zajednica interesa radnika i 
kapitalista.“ 

Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 






























